ཐམས་ཅད་སྟོང་པའི་མངོན་སུམ་དུ། །
ཞེས་གསུངས་པས། དགའ་བ་དང་སྟོང་པ། མཆོག་དང་ཤིན་ཏུ་སྟོང་པ། ཁྱད་པར་
གྱི་དགའ་བ་དང་སྟོང་པ་ཆེན་པོ། ལྷན་ཅིག་སྐྱེས་པའི་དགའ་བ་དང་། ཐམས་ཅད་
སྟོང་པ་མངོན་སུམ་དུ་འཆར་བའོ། །དབང་བཞི་པའི་སྐབས་སུ། དུས་གསུམ་གྱི་
སྤྲོས་པ་བཅད་དེ་ལྟར་སེམས་ཁོང་སློད་ནས་བཞག་པས། ཉམས་ཅི་ལྟ་བུ་ཞིག་སྐྱེ་
ཞེས་ན། །དེ་ལྟར་གྱི་ཤེས་པ་རྗེན་ལྷང་ངེ་བ། གསལ་ལེ་ཧྲིག་གེ །བློས་མ་བྱས་
པའི་སྟོང་ཉིད་རང་ལུགས་པ་ཞིག་སྐྱེ་སྟེ། དེ་ལ་སེམས་ཉིད་ཀྱི་དཀྱིལ་འཁོར་ཞེས།
273-168

ངོ་སྤྲོད་ཐར་པའི་སྒྲོན་མེ།
རང་ བཞིན་ གྱི་ འོད་ གསལ་ བ་ ཞེས་སམ། གཞི་གཉུག་མ་ཞེས་ སམ། བདེ་བར་
གཤེགས་པའི་སྙིང་པོ་ཞེས་སམ། ཆོས་ཀྱི་སྐུ་ཞེས་སམ། རང་བྱུང་གི་ཡེ་ཤེས་ཞེས་
བྱ་ལ། སངས་རྒྱས་ཀྱི་དགོངས་པ་ཐུན་མོང་མ་ཡིན་པར་ངོ་སྤྲད་དོ། །དེ་ནི་ཆོས་
ཉིད་དུ་ངོ་སྤྲོད་པའོ། །
གཉིས་པ་བུམ་པ་ལ་ཤེས་པ་གཏད་པས། བུམ་འཛིན་བྱུང་བ་ནི། མ་སྐྱེས་
པ་ལས་རྟོག་པ་གློ་བུར་ཞེས་བྱ་སྟེ་སྐྱེས་པའི་ངོ་བོ་བསྟན་པའོ། །
གསུམ་ པ་ དེ་ གཉིས་ ངོ་ བོ་ གཅིག་ མི་གཅིག་བལྟས་པས། མ་སྐྱེས་པའི་
ཤེས་པ་གཉུག་མ་དེ་དང་། སྐྱེས་པའི་ཤེས་པ་ཡུལ་ལས་འགྱུ་བ་གཉིས་ཐ་དད་
མེད་དེ། དཔེར་ན་ཆུ་དང་རླབས་ལྟ་བུ་ཡིན་ཏེ། ས་ར་ཧས། མ་སྐྱེས་པ་ལས་རྟོག་
པ་གློ་བུར་བ། །རྟོག་པ་དེ་ཉིད་དབྱིངས་ཀྱི་ངོ་བོ་ཡིན། །ཞེས་གསུངས་པའི་ཕྱིར་
རོ། །
བཞི་ པ་རྟགས་ བཅད་ ཡོད་ མེད་ ཀྱི་ མཐའ་བཞི་ བཅད་ པས། ། རྟག་ པའི་
མཐར་མ་ལྷུང་སྟེ། རང་བཞིན་ཡེ་ནས་སྟོང་པར་འདུག །ཆད་པའི་མཐར་མ་ལྷུང་
སྟེ། རིག་པའི་ངོ་བོ་ རྗེན་ནི་འདུག །གཉིས་ཁའི་མཐར་མ་ལྷུང་སྟེ། རིག་སྟོང་
གསལ་ སྟོང་ གཉིས་ མེད་ ཀྱི་ ངོ་ བོར་འདུག །གཉིས་མེད་ཀྱི་མཐར་མ་ལྷུང་ སྟེ།
གཉིས་མེད་དུ་འཛིན་མཁན་གྱི་ཤེས་པ་ཡང་མེད་པར་ངོ་སྤྲད་པའོ། །
ལྔ་པ་བདེ་བ་ཆེན་པོར་ངོ་སྤྲད་པ་ནི། སེམས་སྐྱེ་མེད་ཀྱི་ལྟ་བ་ཉམས་སུ་
མྱོང་བའི་དུས་ན། སྡུག་བསྔལ་གྱི་རྒྱུ་རྐྱེན་ཐམས་ཅད་མ་གྲུབ་སྟེ། སེམས་བདེ་བ་
ཆེན་པོའི་ངོ་བོར་ལྷན་ནེ་གནས་པས་ན་བདེ་བ་ཆེན་པོར་ངོ་སྤྲད་པའོ། །དེ་ཡང་
འཁོར་བ་རང་གྲོལ་དུ་སྤྲད་པ་དང་། དུ་མ་རོ་གཅིག་ཏུ་ངོ་སྤྲད་པ་དང་། སྣང་སྟོང་
273-169

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
དབྱེར་མེད་དུ་ངོ་སྤྲད་པ་དང་། རང་བཞིན་རྣམ་དག་ཏུ་ངོ་སྤྲད་པ་དང་། མཚན་
ཉིད་རང་གྲོལ་དུ་ངོ་སྤྲད་པ་དང་ལྔ་ལས། དང་པོ་ནི། རྣམ་རྟོག་ཐོལ་གྱིས་སྐྱེས་པ་
དེ་ ཉིད་ ཀྱི་ སྟེངས་ སུ་ མ་ བཅོས་ པར་བཞག་པས། ། འཛིན་པ་རང་སར་ གྲོལ་ཏེ།
ཆགས་སྡང་གི་རང་བཞིན་འགགས་པས་མ་རིག་པ་འགགས། དེ་ལས་རྟེན་འབྲེལ་
བཅུ་གཉིས་འགགས་ཏེ་འཁོར་བ་རང་གྲོལ་དུ་དེ་ཁ་མྱ་ངན་ལས་འདས་པ་ཡིན་ཏེ།
ས་ར་ཧས། གང་ཆེ་ཡིད་ནི་མི་གཡོ་བརྟན་པ་དེར། །དེ་ཚེ་འཁོར་བའི་དངོས་པོ་
རང་གྲོལ་འགྱུར། །ཞེས་གསུངས་སོ། །
གཉིས་པ་ནི། གཞི་མ་བཅོས་པའི་ ཤེས་ པ་ གསལ་ སྟོང་ གི་ ངང་ དེ་ ཉིད་
ལས། རྐྱེན་ངེས་མེད་ཀྱི་ཤེས་པ་ངེས་མེད་ཀྱིས་བསྐུལ་ནས། གཟུགས་སྒྲ་སོགས་
དུ་མར་སྣང་ཀྱང་ངོ་བོ་སེམས་ཉིད་སྟོང་པར་རོ་གཅིག་སྟེང་དུ་མ་རོ་གཅིག་ཏུ་ངོ་
སྤྲད་དོ། །
གསུམ་པ་ལ། ཕྱིའི་དབང་པོ་ཡུལ་དུ་སྣང་བ་དང༌། ནང་འཛིན་པ་སེམས་
ཀྱི་སྣང་བ་དང་། གསང་བ་ཉམས་དང་རྟོགས་པའི་སྣང་བ་ནི། རང་བཞིན་ངོ་བོ་
ཉིད་ཀྱིས་སྟོང་པ་སྟེ། དེ་དག་ཀྱང་གཞི་སྟོང་པ་ལས་བྱུང་། བར་དུ་སྟོང་པ་རང་གི་
ངོ་བོར་གནས། མཐའ་མ་ཡང་གཞི་སྟོང་པ་ཉིད་དུ་ཐིམ་པས་སྣང་བ་དང་སྟོང་
དད་མེད་དེ། དཔེར་ན་གཉིད་སད་དུས་རྨི་ལམ་གྱི་སྣང་བ་འགགས་པ་བཞིན་དུ་
སྣང་སྟོང་དབྱེར་མེད་དུ་ངོ་སྤྲད་དོ། །
བཞི་པ་ ལ་བདུན་ཏེ། གཞི་དག་པ། འགྱུ་བ་དང་། ཤུགས་དག་པ། འདུ་
བ་དག་པ། དབྱེ་བ་དག་པ། གྲངས་དག་པ། ཐབས་དག་པའོ། །དང་པོ་ནི་གཞི་
རྣམ་པར་དག་པ་དེའོ། །འགྱུ་བ་དག་པ་ནི། རྣམ་རྟོག་ཐོལ་གྱིས་འགྱུས་པ་དེ་མ་
273-170

ངོ་སྤྲོད་ཐར་པའི་སྒྲོན་མེ།
དག་པ་ཡིན་ལ། དེ་སྟོང་པར་ལྷག་གོ་བ་དེ་འགྱུ་བ་དག་པའོ། །ཤུགས་དག་པ་ནི།
སྒྲ་ལྟ་བུའི་རྐྱེན་བྱུང་བའི་དུས་སུ་ཤེས་པ་རང་ཤུགས་ཀྱིས་བསྡོད་དུ་མི་འདོད་པར་
སྒྲ་དེ་ཉིད་ཀྱི་སྟེངས་ སུ་འགྲོ་བ་ནི་ཤུགས་མ་དག་པའོ། །ཡང་རང་ཤུགས་ཀྱིས་
འཛིན་མེད་དུ་འགྲོ་བས། སྟོང་སྣང་དུ་ལྷག་ལྷག་འགྲོ་བ་ནི་ཤུགས་དག་པའོ། །
འདུ་བ་དག་པ་ནི། ཕྱིའི་ཡུལ་རྐྱེན་དང་ནང་གི་སེམས་གཉིས་འདུས་པས།
གཟུགས་སྒྲ་ལ་སོགས་པའི་རྟོག་པ་ཝལ་སྣང་བ་དེ་མ་དག་པ་ཡིན་ལ། བླ་མའི་
གདམས་ངག་དྲན་ ་པ་ཙམ་གྱིས་སྟོང་སྣང་དུ་རྟོགས། འདུས་ཐིམ་དུ་སོང་བ་དེ་ནི་
འདུ་བ་དག་པའོ། །དབྱེ་བ་དག་པ་ནི། གཟུགས་སྒྲ་ལ་སོགས་པ་དུ་མར་སྣང་ཞིང་
རེ་རེ་ལའང་ཕྲ་རགས་ཀྱི་གཟུགས་གདུག་མི་གདུག་ལ་སོགས་པའི་འཕྲ་རགས་སྣ་
ཚོགས་སུ་ཕྱེ་ནས་བརྟགས་པ་དེ་མ་དག་པ་ཡིན་ལ། དེ་ཐམས་ཅད་ཆོས་ཉིད་སྟོང་
པར་རྟོགས་པ་ནི་དབྱེ་བ་དག་པའོ། །གྲངས་དག་པ་ནི། རྟོག་པ་ཅིག་སྐྱེས་གཉིས་
སྐྱེས་ཐམས་ཅད་མ་དག་པ་ཡིན་ལ། སྟོང་སྣང་དུ་ལྷག་ལྷག་ཤར་བ་ནི་གྲངས་དག་
པའོ། །ཐབས་དག་པ་ནི། བླ་མའི་གདམས་ངག་དང་། ཐབས་ཀྱི་གཉེན་པོའི་དྲིན་
པ་ཉིད་ཀྱང་མ་དག་པ་ཡིན་ལ། ཞེན་མེད་བཅོས་མེད་དུ་སོང་བ་ནི་ཐབས་དག་
པའོ། །
ལྔ་པ་ནི། རིག་པ་རྒྱ་ཡན་དུ་ངོ་སྤྲད་པ། ཡེ་ཤེས་ཐུག་ཕྲད་དུ་ངོ་སྤྲོད་པ།
རྟོག་པ་རང་ གྲོལ་དུ་ངོ་སྤྲོད་པ། དུ་མ་རོ་གཅིག་ཏུ་ངོ་སྤྲོད་པ། བདེ་ཆེན་ ཟུང་
འཇུག་ཏུ་ངོ་སྤྲོད་པ་དང་ལྔ་ལས། དང་པོ་ནི། མིག་གི་དབང་པོ་ལ་ངོ་སྤྲོད་པར་བྱ་
སྟེ། སློབ་ མའི་ མདུན་ དུ་ མེ་ ལོང་ གཅིག་ གཙུགས་ ལ། ། དེ་ ལ་ ཤེས་ པ་ གཏོད་ དུ་
བཅུག་ཅིང་། དེ་ནས་སློབ་དཔོན་གྱི་ཡིད་མེད་ཁོའི་རྒྱབ་དུ་དཔལ་ཤ་བ་རི་པའི་
273-171

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
བྲིས་སྐུ་བཀྲམ་ལ། གློ་བུར་དུ་མེ་ལོང་གི་ནང་དུ་གཟུགས་བརྙན་ཤར་བ་དེས་
མཚོན་ནས།
མ་གཏོགས།
གཟུགས་སྣང་ཐམས་ཅད་རྒྱུ་རྐྱེན་ཚོགས་པའི་རྟེན་འབྲེལ་གྱི་སྣང་བ་
དོན་ལ་རང་བཞིན་མེད་པར་ཤེས་པར་བྱའོ། །
གཉིས་ པ་ ནི། དེ་ ཉིད་ ཀྱི་ ངང་ ལས། ། བླ་ མས་ གླིང་ བུ་ བུས་ པས། གོང་
བཞིན་ དུ་ ངོ་ སྤྲད་ དོ། ། །གསུམ་ པ་ ནི། ། བླ་ མས་ རེང་ བུའི་ དྲི་ སློབ་ མའི་ སྣ་ བར་
ཀས་ཏེ་གོང་བཞིན་དུ་ངོ་སྤྲད་དོ། །བཞི་པ་ནི། བླ་མས་བུ་རམ་ལ་གཟུགས་
བརྙན་སྣ་ཚོགས་བྱས་ཀྱིན་སློབ་མའི་ལྕེ་ཐོག་ཏུ་བཞག་ལ། བུ་རམ་གྱི་གཟུགས་ཐ་
དད་དུ་སྣང་ཀྱང་ངོ་བོ་སྟོང་ཉིད་དུ་གཅིག་པར་ངོ་སྤྲད་དོ། །ལྔ་པ་ནི། ལུས་ཀྱི་རེག་
བདུགས་
བྱ་འཇམ་རྩུབ་བསྟན་ལ་གོང་བཞིན་དུ་ངོ་སྤྲད་དོ། །མདོར་ན་སྒོ་ལྔའི་རྣམ་རྟོག་
རང་ག་མར་སྣང་བ་འཁོར་བ་དེའི་ངང་ལ་བཞག་པ་སྟོང་ཉིད་དུ་གྲོལ་བ་མྱ་ངན་
ལས་འདས་པར་ངོ་སྤྲད། དེ་ཐམས་ཅད་མདོར་བསྡུ་ན། མངའ་བདག་ཆེན་པོ་མེ་
ཏྲི་པའི་བཞེད་པ། ལྟ་བ་གང་ལའང་མི་གནས། སྒོམ་པ་གང་ལའང་མི་རྟེན། སྤྱོད་
པ་མི་ལེན་མི་འདོར། འབྲས་བུ་འདོད་ནས་རང་ལ་ལྷུན་གྱིས་གྲུབ་པར་བཞེད་
པའོ། ། །མཐར་ ཐུག་ འབྲས་ བུའི་ བསྐོར་ནི། སྤྱིར་ ཆོས་ གཞན་མའི་ ལུགས་ ཀྱིས་
སེམས་ ཉིད་ སངས་ རྒྱས་ ཀྱི་ རྒྱུ་ ཙམ་དུ་བྱས་ཏེ། ལམ་ལྔ་ཉམས་ སུ་ སླངས་ པས་
འབྲས་བུ་ཁྱད་པར་ཅན་ཞིག་ཐོབ་པར་འདོད་དེ། ཆོས་འདིའི་ལུགས་ཀྱི་སེམས་
ཉིད་སངས་རྒྱས་ཀྱི་ངོ་བོ་རང་ཡིན་ལ། དེ་ཉིད་ངོ་སྤྲད་ནས་རྟོགས་པའི་དོན་ལ་
གོམས་འདྲིས་བྱས་པས། གློ་བུར་གྱི་འཁྲུལ་པ་གྲེལ་བར་བྱས་པ་ཙམ་ལས། དེ་
ལས་ལྷག་པའི་སངས་རྒྱས་མི་འདོད་དེ། སེམས་སངས་རྒྱས་ཀྱི་ངོ་བོ་རང་ཡིན་
པས་སོ། །དེ་སྐད་དུ་ཡང་། རྡོ་རྗེ་གུར་ལས། རིན་ཆེན་སེམས་ལས་ཕྱིར་གྱུར་པའི། །
273-172

ངོ་སྤྲོད་ཐར་པའི་སྒྲོན་མེ།
་ཙ་ན་
སངས་རྒྱས་མེད་ཅིང་སེམས་ཅན་མེད་ཅེས་པ་དང་། སེམས་ལས་མ་རྟོགས་སངས་
རྒྱས་ནི། །བསྐལ་བར་བཙལ་ཀྱང་མི་རྙེད་དོ། །ཞེས་གསུངས་སོ། །འོ་ན་སེམས་
ཉིད་སངས་རྒྱས་ཀྱི་ངོ་བོ་ཡིན་ན། སངས་རྒྱས་ཀྱི་ཡོན་ཏན་མི་འདུག་གོ་ཞེས་ན།
ཡོན་ཏན་ཐམས་ཅད་ཁོ་རང་ལ་རང་ཆས་སུ་ཡོད་དེ། དཔེར་ན་ཡིད་བཞིན་གྱི་ནོར་
བུ་མི་གཙང་བའི་འདམ་རྫབ་དུ་ལྷུང་བའི་ཚེ་ཡོན་ཏན་མེད་པ་ལྟར་སྣང་ཀྱང་། དེ་
ཉིད་ འདམ་ནས་སྟོན་ཏེ་ རྒྱལ་མཚན་གྱི་རྩེ་ལ་བཏགས་མཆོད་ཅིང༌། གསོལ་བ་
གཏབ་ན་དགོས་འདོད་འབྱུང་བ་ལྟར། སེམས་ཉིད་གློ་བུར་གྱི་དྲི་མས་གོས་པའི་
སྐབས་ སུ་ སངས་ རྒྱས་ ཀྱི་ ཡོན་ ཏན་མི་སྣང་ཀྱང་། རྟོགས་པས་རྒྱུད་གྲོལ་ཙ་
སངས་རྒྱས་ཀྱི་ཡོན་ཏན་ཐམས་ཅད་རང་ལ་ལྷུན་གྲུབ་ཏུ་འབྱུང་ངོ་། །
དེ་ཉིད་བླ་མ་དམ་པས་ངོ་སྤྲད་ལམ་ཅིག་ཆར་དུ་བགྲོད་པས་ན། འབྲས་བུ་
ལམ་དུ་བྱེད་པ་ཞེས་བྱ་སྟེ། ས་ར་ཧས། ཐེག་པ་ཆེན་པོ་བླ་མེད་སྙིང་པོའི་ལམ་འདི་
ནི། འབྲས་བུ་ལམ་དུ་ཁྱེར་ནས་གདོད་ནས་འབྲས་བུར་གནས་ཞེས་གསུངས་སོ། །
འོ་ན་འབྲས་བུ་སངས་རྒྱས་ཀྱི་ངོ་བོ་རང་གང་ཡིན་ཞེས་ན། སྐུ་ལྔ་དང་ཡེ་ཤེས་
ལྔའི་བདག་ཉིད་ཅན་ ཡིན་ཏེ། མཚན་བརྗོད་ལས། སངས་རྒྱས་སྐུ་ལྔའི་བདག་
ཉིད་ཅན་ཞེས་གསུངས་སོ། །འོ་ན་མཐར་ཐུག་འབྲས་བུའི་གནས་སྐབས་སུ་དེ་
ལྟར་གནས་ཀྱང་། གཞི་ལམ་གྱི་སྐབས་སུ་མི་རུང་སྙམ་ན། དེ་ལྟར་མ་ཡིན་ཏེ།
གཉིས་མེད་རྣམ་ རྒྱལ་ ལས། སྐྱེ་བ་མེད་པ་ཆོས་ཀྱི་སྐུ་སྟེ། །འགག་ པ་ མེད་ པ་
ལོངས་སྤྱོད་རྫོགས། །གང་དུ་མི་གནས་སྤྲུལ་པའི་སྐུ། །ཞེས་གསུངས་པས། གཞི་
ལམ་འབྲས་བུ་གསུམ་ག་ལ་སྐུ་བཞི་ཚང་སྟེ། གཞི་གཉུག་མ་སེམས་ཀྱི་ངོ་བོ་སྤྲོས་
བྲལ་ དུ་ གནས་ པ་ ནི་ གཞིའི་ ཆོས་ སྐུ། རང་ བཞིན་ གསལ་ལ་ མ་ འགགས་ པར་
273-173

མེས་པོའི་ཤུལ་བཞག་ལས། རས་ཆུང་སྙན་བརྒྱུད་སྐོར། ༼༡༨༽
བསྟན་པ་ནི་གཞིའི་ལོངས་སྐུ། མཚན་ཉིད་སྣ་ཚོགས་སུ་འཆར་བ་ནི་གཞིའི་སྤྲུལ་
སྐུ། དེ་གསུམ་ཐ་དད་མེད་པར་གནས་པ་ནི་གཞིའི་ངོ་བོ་ཉིད་ཀྱི་སྐུ། དེ་ཉིད་བླ་མ་
དམ་པས་ངོ་སྤྲད་པས། སེམས་ཀྱི་ངོ་བོ་སྤྲོས་བྲལ་དུ་རྟོགས་པ་ནི་ལམ་གྱི་ཆོས་སྐུ།
རང་བཞིན་གསལ་ལ་མ་འགགས་པར་ཉམས་སུ་མྱོང་བ་ནི་ལམ་གྱི་ལོངས་སྐུ།
ངེས་མེད་ཀྱི་ཤེས་པ་བསྐུལ་ནས། སྣ་ཚོགས་སུ་ཤར་ཞིང་གཞི་རྩ་མེད་པར་རྟོགས་
ཤིང་འགྱུ་བ་སྟོང་སྣང་དུ་སོང་བ་ནི་ལམ་གྱི་སྤྲུལ་སྐུ། སེམས་ཀྱི་ངོ་བོ་རང་བཞིན་
ཐ་དད་མེད་པར་རྟོགས་པ་ནི་ལམ་གྱི་ངོ་བོ་ཉིད་ཀྱི་སྐུའོ། །
དེ་ལྟར་ལམ་འབད་ནས་བསྒོམས་པས་མཐར་ཕྱིན་ཏེ། ཆོས་ཀྱི་དབྱིངས་
སྤྲོས་པ་དང་བྲལ་བའི་ངང་དུ་འཛིན་རྟོག་མེད་པར་ཡེ་ཤེས་ཟང་ཐལ་དུ་འགྲོ་བ་ནི་
འབྲས་བུའི་ཆོས་སྐུ་ཏེ་ རང་དོན་ཕུན་སུམ་ཚོགས་པའོ། །སྔོན་གྱི་སེམས་བསྐྱེད་
དང་སྨོན་ལམ་གྱི་མཐུས་གཟུགས་སྐུ་རྣམ་གཉིས་ཤུགས་ལས་འབྱུང་བ་ནི་གཞན་
དོན་ཕུན་སུམ་ཚོགས་པའོ། །དེ་ཡང་གདུལ་བྱ་རྒྱུད་དག་པ་རྣམས་ལ་ལོངས་སྐུ་
མཚན་དཔེས་སྤྲས་པར་སྣང་ནས་དོན་མཛད་པ་ནི་འབྲས་བུའི་ལོངས་སྐུ། གདུལ་
བྱ་མ་དག་པ་རྣམས་ལ་གང་ལ་གང་འདུལ་དུ་སྤྲུལ་ནས་སེམས་ཅན་གྱི་དོན་མཛད་
པ་ནི་འབྲས་བུའི་སྤྲུལ་སྐུའོ། །སྐུ་གསུམ་པོ་དེ་ཡང་། ངོ་བོ་ཐ་དད་མེད་པ་ནི་ངོ་བོ་
ཉིད་ ཀྱི་ སྐུའམ། ། བདེ་ བ་ ཆེན་ པོའི་ སྐུ་ ཡིན་ཏེ། ས་ ར་ ཧས། འབྲས་ བུ་ རང་ དང་
གཞན་གྱི་ཕུན་ཚོགས་ནི། །རྒྱུ་དང་འབྲས་བུར་བཏགས་ཀྱང་ངོ་བོ་དབྱེར་མེད་དེ། །
སྨོན་ལམ་སྙིང་རྗེའི་སྟོབས་ཀྱིས་གཟུགས་སྐུ་རྣམ་གཉིས་འབྱུང༌། །བུམ་པ་བཟང་
དང་དཔག་བསམ་ཤིང་ཆེན་ནོར་བུ་ལྟར། །གང་གིས་བཟུང་བ་མེད་པའི་སྐུ་ནི་
རབ་ཏུ་མཆིས། །གདུལ་བྱ་སྣ་ཚོགས་པ་ལ་སྣ་ཚོགས་གཟུགས་ཤར་བ། དེ་དག་
273-174

ངོ་སྤྲོད་ཐར་པའི་སྒྲོན་མེ།
ཐམས་ཅད་བསམ་གྱིས་མི་ཁྱབ་སྤྲུལ་པ་སྟེ་ཞེས་གསུངས་པས། སངས་རྒྱས་ཀྱི་
འཕྲིན་ལས་རྒྱུན་མི་ཆད་པས་སེམས་ཅན་གྱི་དོན་བྱེད་པའོ། །གང་ཡང་བདེ་སྟོང་
གཉིས་སུ་མེད་པའི་སྐུ། །ཧེ་རུ་ཀ་དཔལ་འཁོར་སྡོམ་པ་ཡི། །རྫོགས་ རིམ་དག་
ལས་ངོ་སྤྲོད་ཐར་པའི་སྒྲོན། །འགྲོ་ཀུན་བློ་མུན་སེལ་ཕྱིར་འབར་བ་སྙམ། །
དེ་ལྟར་བདེ་མཆོག་སྙན་བརྒྱུད་ཀྱི་ངོ་སྤྲོད་ཐར་པའི་སྒྲོན་མེ་ཞེས་བྱ་བ་འདི་
ནི། ཕ་གྲུབ་པའི་དབང་ཕྱུག་ཀུན་དགའ་རྒྱ་ འཕེལ་བའི་བཀའ་ཕེབས་པ་དང་།
མིག་བཞི་དབོན་པོ་ཆོས་ཀྱི་བཤེས་གཉེན་པས་བསྐུལ་བའི་ངོར། །ཞེན་ལོག་གི་
རྣལ་འབྱོར་ཤེས་རབ་རྒྱ་མཚོས་དོ་དམ་བགྱིས་ཏེ། ཀུན་མཁྱེན་འབྲུག་པའི་རིང་
ལུགས་ལ་མཆོག་ཏུ་གཞོལ་ཞིང༌། བྱ་ནག་ཆོས་ཀྱི་རྒྱལ་པོའི་རིགས་ལས་གྱུར་པའི་
ཐེག་ཆེན་སྤྱོད་པ་ཆོས་ཀྱི་གྲགས་པ་བཀྲ་ཤིས་ནོར་བུ་དབང་གི་རྒྱལ་པོས་ས་ཕོ་
འབྲུག་གི་ལོ་དབོའི་ཟླ་བའི་ཡར་གྱི་ངོའི་རྒྱལ་བ་གསུམ་པ་ལ་དཔལ་བཀྲ་ཤིས་
མཐོང་སྨོན་གྱི་ཆོས་གྲྭ་ཆེན་པོར་སྦྱར་བའི་ཡི་གེ་པ་ནི་བཀྲ་ཤིས་དགོས་པའོ། །
འདིས་ཀྱང་འགྲོ་ཀུན་ཚེ་གཅིག་སངས་རྒྱ